ขณะที่นายสมศักดิ์กล่าวว่า ขอให้เกษตรกรที่ยังไม่อยู่ในเขตควบคุมการระบาด 5 กิโลเมตร ที่มีไก่ชนหรือนกที่มีราคาแพง ประสานกับปศุสัตว์ส่งตัวอย่างมา วิเคราะห์ ถ้าผลออกมาปลอดภัยก็สามารถเลี้ยงได้ หากเอามาช้าและมีการขีดพื้นที่ระบาดเพิ่มขึ้น จะต้องถูกนำไปทำลายทุกชนิดไม่ว่าจะมีราคาแพงแค่ไหน ส่วนกรณีนกของนายโภคิน พลกุล รองนายกรัฐมนตรี นั้น ปศุสัตว์เข้าไปตรวจแล้วไม่พบเชื้อโรค และบ้านอยู่นอกเขตระบาด ส่วนไก่แจ้ 5 ตัว ของนายสมคิด จาตุศรีพิทักษ์ รองนายกรัฐมนตรี ท่านก็กำจัดแล้ว นับว่าเป็นตัวอย่างที่ดี